
До 
Всички заинтересовани

Уважаеми Дами и Господа,
  С настоящото Ви представяме възможността ни за предоставяне на краткосрочни и дългосрочни услуги по отношение на доставката на природен газ в една от следните форми:

· „Булгаргаз“ ЕАД да осигури доставка на природен газ до договорена точка на газопреносна мрежа в ЦИЕ от надеждни производители на втечнен природен газ (LNG); или
· Вашето дружество самостоятелно да осигури LNG доставка до терминали в Гърция и Турция, като „Булгаргаз“ ЕАД въз основа на основа на сключен договор ще извърши приемане на LNG, регазификация, временно съхранение, пренос и доставка на еквивалентно количество природен газ в точка за прехвърляне на собствеността на газопреносна мрежа, за която „Булгаргаз“ ЕАД притежава необходимите разрешения за извършване на сделки.
Основното ни предимство се състои в комбинацията от осигурен дългосрочен достъп до диверсифицирани терминали за регазификация на LNG, както и регистрациите ни в повечето държави от Централна и Източна Европа, което ни позволява да разработваме разнообразни продуктови решения.
Благодарение на настоящите ни възможности в областта на LNG сме готови да  осигурим регазификация, съхранение и пренос, като по този начин гарантираме сигурни и гъвкави доставки на LNG за предстоящия зимен период, както и надеждни краткосрочни и/или дългосрочни решения, изцяло съобразени с изискванията на европейското законодателство.
Водени от разбирането, че държавите в региона на ЦИЕ следва да разполагат със сигурни и надеждни алтернативи маршрути и източници за доставка на природен газ, ние сме отворени за партньорства с утвърдени компании на пазара на едро на природен газ. „Булгаргаз“ ЕАД може да предложи  надеждни алтернативни решения и изразява готовност да ги сподели със своите партньори.
При проявен интерес от Ваша страна, моля да ни предоставите Вашия неангажиращ интерес за необходимите количества природен газ, като ни изпратите писмо за проявен интерес съгласно приложената форма тук.
Моля, имайте предвид, че „Булгаргаз“ ЕАД е регистриран ползвател на газопреносните системи в България, Гърция, Румъния и Унгария, и притежава регистрирано дружество в Република Молдова.
„Булгаргаз“ ЕАД може да извършва доставки до виртуална търговска точка (VTP) във всяка от посочените държави, както и до други точки за прехвърляне на собствеността в съответните газопреносни системи, при наличие на свободен трансграничен преносен капацитет. 
За газова година 2026/2027 можем да предложим комплексната услуга на краткосрочна основа, а считано от газова година 2027/2028 бихме могли да обсъдим сключването на дългосрочно споразумение.
В случай че проявявате интерес и към допълнителни услуги, моля да ги посочите във Вашия отговор, за да можем да преценим възможността за тяхното предоставяне.
След получаване на горепосочената информация „Булгаргаз“ ЕАД ще може да извърши предварителна оценка и да продължим последващи разговори относно ценовите условия и останалите търговски и технически параметри.

С уважение,
Екипът на „Булгаргаз“ ЕАД

